ფუ-ჰინ-რონგ-კლის ეროვნული პარკი

ფუ-ჰინ-რონგ-კლის ეროვნული პარკი — ეროვნული პარკი ტაილანდში, რომელიც მოიცავს ლეის, ფიტსანულოკისა და პეტჩაბუნის პროვინციების ტერიტორიაზე. დაცული ტერიტორია მდებარეობს ლუანგ პრაბაგის მთიანეთში, ლაოსის საზღვრის მახლობლად და მიეკუთვნება ლუანგ პრაბანგის მთიანეთის წვიმიანი ტყეების ეკორეგიონს.Luang Prabang montane rain forests პარკის ტერიტორია ცივი ომის დროს ტაი მბრძოლთა ოპერაციების მთავარი ადგილი იყო. 

ტოპოგრაფია
ფუ-ჰინ-რონგ-კლის ეროვნული პარკის ლანდშაფტი ძირითადად მთიან ტერიტორიებს მოიცავს. პარკის ჩრდილოეთი ნაწილი ლაოსის საზღვართანაა გადაჭიმული. მისი სამხრეთი ნაწილი პეტჩაბუნის პროვინციამდეა გადაჭიმული. პარკის ტერიტორიაზე მდებარეობს მწვერვალები: ფუ ფანგ მა, ფუ ლომლო და ფუ ჰინ რონგ კლა. ფუ ლომლო ზღვის დონიდან 1664 მეტრის სიმაღლეზე მდებარეობს. პარკის წყლის რესურსების მთავარი წყარო მდინარეები: მუიტ დონი და ლუანგ იაია.

ისტორია
1968-1982 წლებში გაუვალი ჯუნგლები (ფურონგკლა) ტაილანდის კომუნისტურ პარტიასა და უსაფრთხოების ძალებს შორის დაპირისპირების ადგილი იყო. ომს გამარჯვებული არ ჰყოლია, რადგანაც დასრულების შემდეგ უსაფრთხოების ძალებმა დროებითი მთავრობა გამოაცხადეს. მათ გაქცეულ სტუდენტებსა და ხალხს ჯუნგლებიდან უკან დაბრუნებისა და ქვეყნის განვითარებაში დახმარება შესთავაზეს. ტაის მთავრობასა და კომუნისტებს შორის ბრძოლის დროს რეგიონში მდებარე ტყეების დიდი ნაწილი დაზიანდა და გარეული ცხოველების უმრავლესობა ამოხოცეს, ნაწილმა კი უფრო უსაფრთხო ადგილებს მიაშურა.

კლიმატი
პარკში მთელი წლის მანძილზე ძირითადად გრილი ტემპერატურაა და იშვიათად აღწევს 25° C-ზე მაღლა. ზოგჯერ ტემპერატურა ნულს ქვემოთაც ეცემა.

ტყეები
პარკის ტერიტორიაზე ფოთლოვანი, მშრალი, მთის მარადმწვანე და ფიჭვის ტყეები გვხვდება.  

მეკონგის მშრალი ტყის ეკორეგიონის ქვედა ნაწილი ჰაბიტატების მრავალფეროვნებით გამოირჩევა. ტყეებს შორის უმთავრესი ფოთლოვანი ტყეა. მაღალი ხარისხის ნიადაგების ტერიტორიაზე და უფრო მაღალ ადგილებში შერეული ფოთლოვანი და ნახევრად მარადმწვანე ტყეებიც გვხვდება. 

მშრალი ტყეების ექვსი ტიპიდან მხოლოდ ერთია ისეთი, სადაც მშრალ თვეებში (ნოემბერიდან აპრილამდე) ფოთოლცვენა ხდება. ტყეების ამგვარი ბუნება რეგიონის კლიმატთან, წვიმიან და მშრალ სეზონებთან ადაპტაციის შედეგია.

ნახევრად მარადმწვანე ტყეების სტრუქტურა უფრო მაღალი და მრავალშროვანია, ვიდრე ფოთლოვანი ტყეებისა. მარადმწვანე ტყეები ბიომრავალფეროვნებით არ გამოირჩევა და მეტწილად დაბალ და სეზონური წვიმების სივრცეში მდებარეობს. კამბოჯის აღმოსავლეთ დაბლობების ლანდშაფტის ნახევრად მარადმწვანე ტყეებისთვის ბამბუკია დამახასიათებელი. მშრალი ტყეების ეკორეგიონში ნახევრად მარადმწვანე ტყეების არსებობა უმნიშვნელოვანესია დიდი ძუძუმწოვრებისა და სხვა სახეობებისთვის.

პარკის ტერიტორიაზე არსებული მთის მარადმწვანე ტყეები ტროპიკულ მარადმწვანე ტყეებთან შედარებით ნაკლებად გაუვალია. ტყეები მთელი წლის მანძილზე მწვანეა. ტემპერატურა გრილია, რადგანაც ტყეები ზღვის დონიდან მაღლა მდებარეობს. მთის მარადმწვანე ტყეები მნიშვნელოვანი წყლის რესურსების შენახვისთვის. ტყე ძირითადად ფიჭვებითა და ბუჩქებითაა შედგენილი. პატარა მცენარეებიდან, მთის მარადმწვანე ტყეში ორქიდეები და სხვა ტროპიკული მცენარეები, როგორიცაა ველური ვარდები და იასამნები, ხარობს.

პარკში მდებარე ფიჭვის ტყეები ორფოთლოვანი და სამფოთლოვანი ფიჭვებისგან შედგება. ჩვეულებრივ, ფიჭვის ტყე წვიმიან ტყეებზე დაბლა ან იმავე დონეზე მდებარეობს. მშრალ ადგილებში, ფიჭვები ზღვის დონიდან 1800-2000 მეტრის სიმაღლეზეც შეიძლება ხარობდეს. ტაილანდში ფიჭვები ძირითადად ჩრდილოეთ ნაწილში ხარობს.

ფაუნა
მას შემდეგ რაც პარკის ტერიტორიაზე ად|ამიანები დასახლდნენ, აქ გარეული ცხოველები ნაკლებად ბინადრობენ. პარკის ტერიტორიაზე რამდენიმე სახეობის ფრინველი ბუდობს.

კლდოვანი წარმონაქმნები
პარკის ტერიტორიაზე მდებარეობს ბუნებრივი კლდოვანი წარმონაქმნი, ლან ჰინ ტაეკი, რომელიც ორქიდეებით, ხავსებით, ლიქენებითა და სეზონური ყვავილებითაა დაფარული.Phitsanulok at ThaiWebsites.com

სქოლიო

კატეგორია:IUCN კატეგორია II
კატეგორია:ტაილანდის ეროვნული პარკები
კატეგორია:1984 წელს დაარსებული დაცული ტერიტორიები
კატეგორია:ტაილანდის ტურისტული ღირსშესანიშნაობები